NaiveNeuron/SloPal huggingface dataset:
E. Angyalová, poslankyňa: (2004-03-17):
A druhej veci by som sa chcela dotknúť, hovorili ste o eure a niekoľkokrát už v diskusiách, ktoré tu boli za minulé obdobie, vyvyšujete prijatie eura, skorý vstup do eurozóny a splnenie Maastrichtu nad iné ciele, ktoré sú podľa mňa podstatne dôležitejšie pre Slovenskú republiku. Pán minister, ekonómovia, analytici vás upozorňujú, že prirýchle, priskoré vstúpenie do eurozóny nebude dobré pre Slovenskú republiku, ale vy napriek tomu tu niekoľkokrát ste tvrdili, že to je najvyšší cieľ v Slovenskej republike, jeden z najvyšších. Ja si myslím, že ak reformám, ktoré robíte, veríte a ony prinášajú transformačné náklady a tento cieľ, žiaľ, potom znamená, že je vyšší deficit, tak potom tento deficit by mal byť zdravý. Nedívajte sa na mňa tak! Transformačné náklady, ktoré reformy prinášajú - tento deficit je zdravý. A keď tento cieľ je v antagonizme s tým, že máme skoro prijať Maastricht, tak potom podľa mňa Maastricht má ustúpiť. A o tom to je. Ďakujem pekne.
Pellegrini, Peter, predseda NR SR (2015-10-06):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 162 programu. Poprosím pána poslanca Přidala, aby prišiel uviesť hlasovanie v prvom čítaní o návrhu poslankyne Mezenskej na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa (tlač 1767). (Hlasovanie o návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 1767.)
Jurinová, Erika, poslankyňa NR SR (2017-04-07):
Ďakujem pekne kolegyni, že upozornila aj na tento problém. Alebo to, neni to problém, je to asi pre zariadenie veľmi dobré, že mal toľko, toľko financií k dispozícii. Ja len, ja len poviem, že aj tak som presvedčená o tom, že tie financie nie sú zdrojom takého krytia, že. Predpokladám, že kvôli tomu by minister nenasadzoval svoj krk. Pre porovnanie by som uviedla, že napríklad počas celej, proste ako bol ten Protidrogový fond, napríklad COR centrum Bystrica získalo za celé obdobie dotáciu 5 183 382, Resocializačné stredisko Adam za celú pôsobnosť fondu 3,812 mil. a – počkajte chvíľočku – a zariadenie Čistý deň za rovnaké obdobie 14 mil. Proste je víťazom! Naozaj je víťazom, že dostalo toľkoto financií, a mne je jedno, že či to bolo za vlády, vlády Dzurindu alebo za vlády Fica, proste dostalo, bolo to celé skorumpované a dostali jednoznačne najviac. Sú víťazi. Teraz by som si dovolila niečo prečítať zo zápisníc Protidrogového fondu. Iba, iba jednu časť, že člen rady Protidrogového fondu MUDr. Mário Straka, lekár neštátnej psychiatrickej ambulancie, ktorá je zhodou okolností, teda je zazmluvnený pre Čistý deň, požiadal dotačné zariadenie projektu neziskovej organizácie Čistý deň z Galanty na zriadenie resocializačného strediska na rokovanie rady. Riaditeľ fondu informoval o vyžiadaní doplňujúcich údajov k projektu, ktoré zatiaľ neboli doručené na Protidrogový fond, ako aj o povinnosti správy fondy predložiť projekt na zaujatie stanoviska na vecný, vecný, príslušný rezort. Napríklad... (Prerušenie vystúpenia časomerom.)
Danko, Andrej, predseda NR SR (2019-02-05):
Pán poslanec Drobný. Pán Vašečka, ospravedlňujem sa. Dúfam, že budete hovoriť krátko.
Šeliga, Juraj, podpredseda NR SR (2020-09-29):
Váš čas uplynul, pani poslankyňa. Chcem sa opýtať, pani poslankyňa Bittó Cigániková, o štyri minúty máme mať prestávku, ak súhlasíte, že by ste vystúpili až potom? O 14.00 hod., že by ste mali tých 30 minút ucelených. V poriadku. Ďakujem. Prerušujem rokovanie do 14.00 hod. s tým, že potom ako prvá vystúpi za poslanecký klub SaS pani poslankyňa Jana Bittó Cigániková. Ďakujem pekne. (Reakcie z pléna.) Prepáčte, je v dispozícii predsedajúceho prerušiť schôdzu kedykoľvek. Ďakujem. (Prerušenie rokovania o 11.57 hod.) (Pokračovanie rokovania o 14.00 hod.)
Bugár, Béla, podpredseda NR SR (2017-09-06):
Nech sa páči, prezentujme sa a hlasujme. (Hlasovanie.) Prítomných 135, za 121, zdržali sa 14. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči, výbory a lehoty.
Hlina, Alojz, poslanec NR SR (2014-11-08):
Ďakujem veľmi pekne. No ešte, že tu nie je Števo Kuffa, lebo ten vždycky tak hrúzil, čo by tu niekto mohol pustiť. A myslím, že je to správne, že sme videli, len čo... Takto to poviem: my sme videli kreatúru vo vyťahanej mikine, hej? Ale, žiaľ, aj tu sedia kreatúry v oblekoch, viete. A možno ja budem zmierlivejší k tým kreatúram v mikine, lebo to je ich svet. Ale koľkých ste tu prepašovali v oblekoch? Koľkí tu chodia, potľapkávajú tam, tam, behajú jak splašené myšičky, tam, toto. Z tohto ide hrúza. Z toho ide strach, vážení. Lebo niektoré rodiny aj v Amerike nezačali teda ako svätý František, ale ich deti sa učili po francúzsky a hrať na klavíri. Vy, vaša nová generácia, to nie sú vzdelanci z elitných univerzít, hodnotoví nejakí ľudia, to sú, to sú, ja nechcem to meno povedať, ale aj mne je jedno, ale z toho ide strach, ale aj strach pre ľudí tejto krajiny. Lebo vám nevadia, vám dokonca vyhovujú. Vám dokonca takíto ľudia, takíto hujerovci a spol. vám vyhovujú. Vy ich využijete, vy ich použijete, vy ich zneužijete, vy ich jak nadržaného buldoga pustíte na niekoho, hodíte mu niečo na stôl. Povedia: to je presne váš svet, vážení. Ale na konci tohto celého príbehu to takto dlho sa vydržať nedá. Ono sa to zbiera a zbiera. Áno, ten človek, to je svojím spôsobom nešťastný človek, však ale ja akcentujem to, že tu sú v zásade možno ešte horší, ale v oblekoch.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 129 poslancov, za 1, proti 67, zdržalo sa 61. Konštatujem, že sme uvedený návrh neschválili.
P. Paška, predseda NR SR: (2010-05-26):
Poprosím pána podpredsedu Národnej rady, zároveň predsedu výboru pre verejnú správu pána Tibora Cabaja, aby nás informoval o priebehu rokovania vo výbore.
P. Paška, predseda NR SR: (2009-06-19):
(Hlasovanie.) 142 prítomných, 130 za, 2 proti, 10 sa zdržalo. Tieto body sme schválili.
Dostál, Ondrej, poslanec NR SR (2018-06-18):
No, pán poslanec Mazurek možno nehádzal dlažobné kocky. Pán poslanec Mazurek bol v skupine, ktorá verbálne zaútočila na rodinu zo Saudskej Arábie, ktorá ju slovne napadla a na ktorú potom niekto z jeho súkmeňovcov hádzal kamene, dlažobné kocky, neviem. Čiže netvárte sa, pán poslanec Mazurek, že ste tam, že ste tam ani neboli. A ako som povedal už vo svojom vystúpení, nie je podstatné, koľko ľudí bolo za tento trestný čin odsúdených. Ak máme nejaký trestný čin, ktorý sa reálne nepoužíva, a reálne za naňho nikto nie je odsúdený, no tak načo máme taký trestný čin, keď, keď aj konanie, ktoré napĺňa tú skutkovú podstatu, aj tak nikto nemá odvahu postihnúť, postihnúť trestom. Ja som hovoril o tom, že už samotná existencia toho trestného činu umožňuje, aby ľudia, ktorí sú mocní, ktorí majú politickú moc, ktorí majú ekonomickú moc, zastrašovali svojich kritikov, vystavovali ich, ich trestnému stíhaniu a tým oslabovali tú kritiku. Kritika ľudí, ktorí sú pri moci, prepáčte, ale je čosi iné, ako šírenie extrémistických názorov. Šírenie extrémistických názorov ohrozuje demokratický systém, demokracia podľa môjho hlbokého presvedčenia má právo brániť sa voči tým, ktorí ju chcú zničiť.
B. Bugár, podpredseda NR SR: (2005-10-25):
Pán podpredseda vlády, nech sa páči, môžete sa vyjadriť k rozprave.
P. Frešo, poslanec: (2007-09-04):
Prvý bol pre mňa, aspoň ak som to správne pochopil, nejaký váš vrelý historický zážitok s pani Tomanovou, tomu som rozumel tak. Druhý bol súbor čísel a nejakých takých údajov z obchodného registra, ktorý, priznám sa, možno na prvé, možno ani na druhé počutie mi nedávalo veľký zmysel. Potom tam bolo už spomínané „a z toho vyplýva“ alebo „a na základe toho“. A potom som rozumel tomu, že chcete vysloviť dôveru. Ja som očakával, že to bude nejaká reakcia na to, čo sme dali v podaní na návrh na odvolanie pani ministerky, ani jedna z týchto častí mi nedáva zmysel, snáď až na ten záver, kde teda hovoríte, a tam ste mohli kľudne povedať „práve preto“ alebo kľudne „aj napriek tomu“, furt by to bolo rovnaké, že jej dôveru vyslovíte. Ďakujem pekne.
Viskupič, Marián, poslanec NR SR (2022-12-06):
Ďakujem pekne za slovo, pán predsedajúci. Takisto chcem poprosiť a pripomenúť kolegom z finančného výboru, že máme stretnutie výboru 13.30 h. Ďakujem pekne.
Dvořák, Oskar, poslanec NR SR (2023-12-14):
Ďakujem ti... Ďakujem za slovo. A ďakujem, Tina, za toto vystúpenie. Ty sa venuješ téme, si aj spomínala, školstvu, ja osobne považujem školstvo spolu so zdravotníctvom za tie dve najdôležitejšie rozpočtové priority, tie štrukturálne priority, ktoré sú schopné generovať ďalšiu produktivitu obyvateľstva. Keď máme vzdelané obyvateľstvo, zdravšie obyvateľstvo, dokáže to vytvárať, produkovať ďalšie HDP, a preto ja som rozprával, som to tak ľudovo nazýval, tento celý návrh, lex prežívanie budúcnosti, a to z dvoch dôvodov. Ten prvotný bol ten, čomu si sa aj ty sama venovala, a to boli tie, to plošné rozhadzovanie, to pálenie bankoviek, to vyprázdňovanie tej špajze, míňanie na zlé veci, teda neefektívne veci. To sú napr. tie plošné energopomoci, si to aj spomenula. Vôbec nerozlišujeme to, že či si niekto nabíja Teslu, vôbec nerozlišujeme to, či si niekto cez desať grafických kariet doma ťaží kryptomeny. Vôbec nerozlišujeme to, či si niekto vypne radiátory, zapne si elektrickú saunu a ide si vyhrievať byt. Nerozlišujeme to, že či niekto si chce vyhrievať bazén napríklad. Hypotéky sú ďalšou dobrou mo... ďalším dobrým príkladom. Nepozeráme sa na to, kto si kupuje akú nehnuteľnosť, jediné obmedzenie je tam teda na príjem, ale je úplne jedno, že či niekto kúpi nejakú vilu s 8-percentným úrokom, však štát niečo preplatí. No a to je tá prvá trestuhodná vec. Druhá trestuhodná vec a ten druhý dôvod, prečo si tu prežierame budúcnosť, resp. táto vláda nám plánuje prežierať budúcnosť, je práve to, o čom si aj ty hovorila. Tie peniaze po prvé minieme, ale po druhé my ich ani neminieme na, alebo ich neinvestujeme do tých priorít štrukturálnych, ako je školstvo a zdravotníctvo, kam by sme to mali. To znamená, že my nielenže nevyužijeme príležitosť, my utekáme úplne opačným smerom. Minieme aj tie peniaze, ktoré by niekto v budúcnosti mohol míňať na to zdravotníctvo a školstvo.
Sulík, Richard, predseda NR SR (2011-04-05):
Ďakujem. S faktickou poznámkou sa neprihlásil žiaden rečník. A slovo má posledný ústne prihlásený rečník, pán poslanec Petrák.
Sopko, Miroslav, poslanec NR SR (2017-04-05):
Ďakujem zo slovo. Ja len veľmi krátko. Ako veľmi oceňujem, ja len veľmi oceňujem ako vystúpenie pani navrhovateľky a mnohé veci vysvetlila, pretože naozaj si treba vypočuť aj takto na priamo často argumentáciu, keď zákon, prichádzame s konkrétnym návrhom zákona. Za seba môžem jednoznačne podčiarknuť riešenie, že naozaj potrebujeme tých logopédov nielen dostať do materských škôl, ale aj sú veľmi potrební na prvom stupni. Sám mám skúsenosti z môjho pôsobenia ako výchovného poradcu na základnej škole, kde v spolupráci s centrami pedagogicko-psychologického poradenstva sa nám podarilo získať v rámci projektov akože na určitú dobu logopéda, logopedičku, ktorá pracovala s deťmi, a naozaj bol viditeľný ten posun u týchto deťoch a hovorím, tieto veci treba podchycovať už od útleho veku, pretože naozaj nám vyrastá stále viac populácia, ktorá má tento problém, čo vidíme potom už v dospelom veku. K tým uniformám, z prvého prečítania človek, aj v mojom prípade, nadobudol dojem, že tu sa tým pádom, že sa to dáva do školského poriadku, vybuduje nejaká povinnosť, ktorá už, jednoducho bude sa musieť sa k tomu prijať jednoznačné stanovisko. Teraz si to už celkom nemyslím, pretože ak by to bolo naozaj povinnosťou, tak by, predpokladám, predkladatelia išli skôr do § 26, ktorý pojednáva o základných školách, a i keď je dnes už možnosť školské uniformy zavádzať, trošku mi tam chýba, možno prechodné ustanovenia aby boli doplnené v tomto návrhu zákona, keďže, keď by sme sa mali baviť o nejakej povinnosti, aby bol tam dostatočný čas, kedy bude mať škola možnosť na materiálne vybavenie sa týmito uniformami, resp. bude daná aj táto možnosť pre rodičov. A napriek tomu, že ide o drobnú úpravu, mnohé školy, ktoré zaviedli už uniformy by, ak by sa to dostalo tým pádom do zákona, museli presne popísať podrobnosti o ne, ako iným spôsobom sa tieto uniformy zavádzajú. Takže za mňa ďakujem za vystúpenie, naviac sa mi to viac objasnilo. Ďakujem.
Blahová, Natália, poslankyňa NR SR (2020-02-20):
Ďakujem pekne. Ďakujem, kolega, za sumár toho, čoho sme práve svedkami. Túto schôdzu Demokratická strana otvorila preto, aby sme demaskovali vaše tváre, minister Richter, premiér Fico a bábkový premiér Pellegrini a ich pusipajtáši. Ako pán Tomáš, ktorý si bezohľadne sadne na miesto spravodajcu a rieši dôchodky a prídavky na deti. Je to naozaj taká nehorázna drzosť, že ste si chceli na nich robiť vašu predvolebnú kampaň, že naozaj už nikomu na Slovensku to nie je nepochopiteľné, čo ste tu teraz chceli vystrájať. Túto schôdzu sme otvorili preto, aby sme vás demaskovali, aby ľudia v priamom prenose videli tých, čo dvanásť rokov klamali, klamali dôchodcov, klamali rodičov, klamali ich deti a kašlali na nich. Neurobili ste pre nich vôbec nič. Prídavky na deti, dve eurá za vaše dve vlády. Hanba, hanba! Kašlali ste na nich. Zabudli ste na naše mamy, zabudli ste na našich otcov, zabudli ste na našich starých rodičov. A deväť dní pred voľbami vám prišli na rozum? Vy sa nehanbíte?! Konečne si poslanci vládnej koalície všimli, že ide o najbezbrannejšiu a najslabšiu skupinu v tejto krajine? A ešte stále, ešte v tejto chvíli s nimi hráte hry. Používate ich na svoju hnusnú predvolebnú kampaň. Vy sa nehanbíte? Po dvanástich rokoch vášho bačovania? Ja sa chcem pridať ku kolegovej výzve, chceme vyzvať každého, kto sa vráti do tohoto parlamentu, aby nezabúdal na to, že našim otcom a mamám dlžíme okamžite dôstojnú starobu. Chcem vyzvať každého, kto tu po... (Prerušenie vystúpenia časomerom.)
Štefanec, Ivan, poslanec NR SR (2013-02-13):
Ďakujem pekne, pani predsedajúca. Ctené dámy, vážení páni, dovoľte mi, aby som uviedol návrh zmeny zákona o dani z príjmu, v ktorom v podstate sa jedná o zmenu stravného, ktorú si môžu uplatňovať živnostníci pracujúci popri zamestnaní. Upravuje sa teda predovšetkým možnosť živnostníkom, aby si mohli uplatniť stravné pri živnostiach, v rovnaký deň si uplatnia nárok na stravné u zamestnávateľa v trvalom pracovnom pomere. A ak teda následne po skončení pracovnej doby u zamestnávateľa odpracujú ďalších 5 a viac hodín, čo je doba, pri ktorej nárok na stravné za ostatných okolností vzniká. V súčasnosti sme svedkami toho, že všetkým občanom rapídne rastú dane, odvody, poplatky, zhoršilo sa pracovné právo a tento neradostný stav dopadá negatívne predovšetkým na živnostníkov a malých podnikateľov. Predložená novela je teda ďalšou v rade z tých, ktoré majú pomôcť najmä tejto dôležitej skupine ľudí, ktorí sú naši najväčší zamestnávatelia. Som presvedčený, že je potrebné odstrániť túto diskrimináciu, ktorá v skutočnosti stále existuje. Uvedenou novelizáciou sa taktiež sprehľadňuje podnikateľské prostredie a zjednocujú sa pracovné podmienky pre rôzne druhy práce. Odstraňuje sa diskriminácia živnostníkov, ktorí podnikajú popri zamestnaní a v súčasnosti si stále nemôžu uplatniť pri živnosti stravné, ak v rovnaký deň si zároveň uplatnia nárok na stravné lístky u zamestnávateľa v trvalom pracovnom pomere. Navrhovaná právna úprava nebude mať žiadny dopad na štátny rozpočet, rozpočty obcí alebo rozpočty vyšších územných celkov a nezakladá žiadne nároky na pracovné sily a ani organizačné zabezpečenie. Dámy a páni, dovolím si vás požiadať o podporu tohto návrhu zákona. Ďakujem.
Blanár, Juraj, podpredseda NR SR (2021-09-16):
O slovo požiadal pán minister. Udeľujem mu slovo, nech sa páči.
Baška, Jaroslav, poslanec NR SR (2013-05-29):
V zásade už len na chvíľku sa vyjadrím. V tej novele zákona vlastne je to vymyslené vlastne na týchto včelárov, ktorí ja neviem idú možno raz do roka z Oravy, hej, z Kysúc dole na južné Slovensko s tými včelínmi a potom na jeseň, možno na konci sezóny zase idú naspäť. Takže tam táto novela vlastne zahŕňa aj toto. A tá druhá vec, to sú tie poplatky, ako som spomínal. Tak ten poplatok bude až na obdobie troch rokov. Tak sme dohodnutí aj s ministerstvom vnútra. Čiže tých 11 eur za ten rok keď včelár zaplatí, tak je to lepšie, ako keby mal niekde tŕpnuť a platiť 500 eur policajtovi, respektíve mal mať odobratý vodičák na obdobie až jedného roka. Takže je to zakomponované a je vlastne v tejto novele aj toto.
Kyselica, Lukáš, poslanec NR SR (2022-02-08):
Pán Susko sa v 74-ke odsek 2 odvoláva na tú lehotu do 30 dní, ale je tam odsek 3, „ak národná rada neprijme uznesenie podľa odsekov 1 a 2, postupuje sa podľa návrhu predsedu národnej rady“. A tam to bolo jasné. Ďakujem. (Potlesk.)
Hrnčiar, Andrej, podpredseda NR SR (2016-12-08):
Reakcia na faktické poznámky, pani poslankyňa Blahová.
Glváč, Martin, podpredseda NR SR (2018-11-28):
Pán poslanec, poprosím vás, aby ste hovorili k veci.
Jurinová, Erika, podpredsedníčka NR SR (2013-02-13):
By ste mali zhrnúť vlastne všetky poznatky z rozpravy.
Šeliga, Juraj, podpredseda NR SR (2021-01-29):
Pán poslanec Marek Kotleba.
Kolíková, Mária, poslankyňa NR SR (2024-06-21):
Ďakujem veľmi pekne. Ja som rada aj za príspevok pani poslankyne Plavákovej, lebo možno aj toto je ten priestor teraz si povedať, že čomu kto naozaj čelí, aby sme dobre rozumeli, aké sú následky našich výrokov, ktoré sú nekontrolované niekedy v silných emóciách. Pán poslanec Glück, mne je ľúto každého úmrtia, ktoré sa stali vo väznici a nielen tam. Ale toto sú úmrtia, ktorým ja som nedokázala nijako zabrániť a ukázali to všetky prešetrené udalosti. A rovnako aj v prípade úmrtia pána advokáta Krivočenka, zo strany Zboru väzenskej a justičnej stráže nebolo preukázané žiadne pochybenie. To, že to nebol dobrý manažment v rámci zdravotníctva, to je jedna vec, to je jediné, čo povedala verejná ochrankyňa práv v tejto súvislosti. Ale to nie je o tom, že by Zbor väzenskej a justičnej stráže mohol urobiť niečo, čo neurobil, to v tej správe nikde nie je. Bol tu zlý manažment, tie správy, ktoré boli na webstránke, nekorešpondovali s realitou. Boli tu iné koordinačné centrá, ktoré ste, ktoré ste mali kontaktovať a tie vám napomáhali v rámci toho manažmentu. To, v akom stave sme mali zdravotníctvo v čase pandémie, to musím, bohužiaľ, povedať, že za to nesiete osobitne zodpovednosť aj vy, lebo ste tu boli tri funkčné obdobia a to zdravotníctvo bolo a je proste v žalostnom stave. A ja vás teraz neviním za to proste, koľko ľudí zomrelo počas pandémie, len ten zlý manažment zdravotníctva, môžme akokoľvek, samozrejme, ho teraz vyhodnotiť, však kľudne prešetrime, je to v poriadku absolútne, je to legitímne, urobte to, ale jednoducho nemali sme ho na úrovni ani Nemecka, ani Rakúska a nemali sme tu zaočkovaných seniorov ako v Nemecku. Veď prvú vec, čo urobila Angela Merkelová, je, že sa zaočkovala ako seniorka, ako odkaz seniorom. To sme tu my takéto vôbec... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-03-20):
Páni poslanci, je 17.00 hodín. Len sa chcem spýtať, či je súhlas, aby sme dokončili faktické poznámky, alebo... (Ruch v sále a po nesúhlasnej reakcii prevládajú výkriky: Áno.) Takže poprosím teraz faktické poznámky,. Pán poslanec Solymos.
Danko, Andrej, podpredseda NR SR (2024-02-28):
Pokračujeme v rozprave. Pani poslankyňa Jurík, pripraví sa poslanec Kaliňák.
B. Bugár, podpredseda NR SR: (2002-11-06):
(Hlasovanie.) Prítomných 130 poslancov, za návrh 75, proti 44, zdržalo sa 8, nehlasovali 3. Konštatujem, že Národná rada sa uzniesla, že aj tento návrh zákona prerokuje v druhom čítaní. Nech sa páči, pán spravodajca.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 79 poslancov, za 75, proti 1, zdržali sa 2, nehlasoval 1. Konštatujem, že sme tento návrh schválili. Pristúpime k hlasovaniu o pridelení návrhu zákona výborom a o určení gestorského výboru, ako aj lehoty na jeho prerokovanie.
Hrnčiar, Andrej, poslanec NR SR (2012-12-18):
Pani podpredsedníčka, ja poprosím technika, aby mi prišiel pomôcť.
Figeľ, Ján, podpredseda NR SR (2014-09-18):
Nech sa páči, Martin Fecko.
P. Hrušovský, predseda NR SR: (2004-06-14):
K. Fajnor, poslanec: Ďakujem pekne, pán predseda, dovoľte mi zareagovať na predrečníka. Som veľmi rád, že uviedol, ako sa starajú jednotliví predstavitelia Poľska a Španielska o svoju krajinu. Je mi, žiaľ, ale veľmi ľúto, že neuviedol jeden pozitívny príklad, kde by sa naši predstavitelia takto starali o Slovensko. Ďakujem pekne.
Baránik, Alojz, poslanec NR SR (2016-11-30):
Ďakujem. Pán kolega Číž, spomínali ste tu Dánsko, Holandsko. Mňa; je mi to nepríjemné to takto hovoriť; ale mňa by zaujímalo, že či ste si uvedomili, že v čom sú tieto krajiny iné a v čom sú iné ich parlamenty. Je mi jasné, že vy sa dožadujete toho, aby to tu vyzeralo slušne. Už keď som bol malý, tak ma učili, že každý zlodej po tom, čo niečo ukradne, sa dožaduje, aby sa všetci chovali slušne, aby si ľudia vzájomne nič nevyčítali. My, pán kolega, vám vyčítame to, že tento parlament sa zachoval krajne nedemokraticky, keď podporil vo funkcii vášho ministra Kaliňáka, ktorý je spojovaný s organizovaným zločinom. Ak vy toto dovolíte, potom sa nemôžete diviť, ako to tu v tomto parlamente vyzerá. Preto bolo by správne, keby ste vy nepodporili vo funkcii ministra Kaliňáka a my by sme vám za to sľúbili, že vám prijmeme vašu novelu rokovacieho poriadku. Ale keďže vy v tom nepopustíte, pripúšťate to, aby vašu časť parlamentu zastupoval minister, ktorý má takúto reputáciu, tak potom sa nemôžete diviť, ako to tu vyzerá. To je len priamy dôsledok toho, čo robíte vy. Nie je to z našej hlavy, je to z vášho chovania.
M. Hort, podpredseda NR SR: (2009-12-02):
A teraz v rozprave vystúpi ako jediná z pléna prihlásená pani poslankyňa Klára Sárközy. Nech sa páči.
P. Prokopovič, minister dopravy, pôšt a telekomunikácií SR: (2004-02-03):
Predmetom dohody je medzinárodná cestná preprava osôb akejkoľvek štátnej príslušnosti v príležitostnej doprave. Účelom dohody je podporiť rozvoj medzinárodnej dopravy v Európe a najmä uľahčiť jej organizáciu a prevádzku, uľahčiť cestovný ruch a kultúrnu výmenu medzi zmluvnými stranami. Dohoda INTERBUS už nadobudla platnosť, pretože ju ratifikovali tieto zmluvné strany: Európska únia, Česká republika, Maďarsko, Lotyšsko, Litva, Rumunsko, Slovinsko, Chorvátsko a Poľsko. V zmysle zmien a doplnení Legislatívnych pravidiel vlády Slovenskej republiky, prijatých uznesením vlády č. 1130 z 28. 11. 2001, má byť súčasťou materiálu predkladaného na schválenie Národnej rade aj doložka prednosti medzinárodnej zmluvy pred zákonmi Slovenskej republiky. Vláda Slovenskej republiky doložku prednosti schválila na svojom zasadnutí dňa 19. novembra 2003. Zároveň vás, vážená Národná rada, prosím o podporu na vyslovenie súhlasu s predmetnou zmluvou a tiež o rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem pekne.
Danko, Andrej, predseda NR SR (2017-02-08):
Dovoľte, aby som sa vyjadril, pán poslanec Matovič. Do programu schôdze napriek tomu, že ste to kritizovali, nevšimli si, bol zaradený bod, kde ste mali umožnené, možnosť vystúpenia. Sám ste priznali, že vám vadilo spojenie s poslancami ĽS NS. O tom, aká ospravedlnenka sa uzná, rozhoduje predseda Národnej rady a budem o nej rozhodovať 5. marca a následne vás vyrozumiem s tým, že pravdepodobne vašu ospravedlnenku neuznám, pretože bola účelová, špekulatívna a s jasným cieľom sa vyhnúť ospravedlneniu. Uviesť mi dôvod ospravedlnenia, že máte iné pracovné povinnosti, nie je dôvodom ani zo zdravotných ani iných dôvodov, keďže ste bol tu a robil tlačovú besedu, aby som vaše ospravedlnenie uznal. Takže dávam vám na vedomie, že pravdepodobne tak rozhodnem. (Potlesk.)
Šeliga, Juraj, podpredseda NR SR (2020-06-04):
Ďakujem. S reakciou na faktické poznámky, pán poslanec Baránik, nech sa páči.
Zemanová, Anna, poslankyňa NR SR (2023-06-15):
Pán predseda, tento tvoj návrh, ktorý si si osvojil, je, nie je ani v súlade s tým, ako sme hovorili na grémiu, lebo na grémiu nebol, nemôžem povedať, že bola dohoda, ale teda bola požiadavka, že sa zavar... zaradia schválené prvé čítania, ktoré prejdú do druhého, na záver tejto schôdze. A nemyslím si, že v stredu...
Mazurek, Milan, poslanec NR SR (2018-01-30):
Pán poslanec Dostál, dnes s vami musím v mnohom súhlasiť, aj keď to, či ste to mysleli úprimne, je v mnohom otázne. Každopádne kritizovali ste to, že ako vystúpil pán Pellegrini a hovoril o tom, že nie je chybou vlády, keď sa peniaze určené na tieto akčné plány využívajú hlúpymi alebo jednoducho nie správnymi spôsobmi, ale že je to chyba tých jednotlivých rozvojových rád, ktoré si tam práve nanominovala vláda, čo je jednoducho niečo neskutočné. Ja keď som vystupoval v rozprave a hovoril som konkrétne o tom, ako veľa chýb, nezmyslov, hlúpostí a otvorenie diskriminačných projektov, diskriminačných voči slušným pracujúcim ľuďom je v tom akčnom pláne pre okres Kežmarok, tak pán Pellegrini možnože aj súhlasil v mnohom, že sa mu tie veci nepáčili a tiež povedal, že sám na rokovaní vlády vystúpil s tým, že takéto a takéto veci by tam byť nemali. No chcem vám dať do pozornosti jeden citát pána predsedu vlády Roberta Fica: „Chceme použiť práve tento akčný plán schválený dnes v Kežmarku ako modelový projekt, aby sme dali ostatným nejakú metodiku.“ To znamená, keď ten akčný plán v Kežmarku je modelový pre ostatné okresy, tak je určite alebo bude určite zábavné pozrieť sa, alebo skôr smutné, na tie ostatné akčné plány, ktoré budú podľa mňa ešte omnoho horšie. Ďakujem.
Klus, Martin, podpredseda NR SR (2019-12-03):
Reakcia na faktickú poznámku, pán poslanec Heger.
Jarjabek, Dušan, poslanec NR SR (2017-10-11):
Ďakujem pekne za slovo, pán predsedajúci. No, pani kolegyňa, veľmi ste sa teda nevyznamenali týmto vystúpením a je mi veľmi ľúto, že vám to musím povedať, lebo zneužívate tento návrh zákona na vlastné zviditeľnenie, na vlastné zviditeľnenie v rámci tej vašej kampane, ktorú robíte. A robte si ju za vlastné, nie za naše! Buďte taká láskavá, lebo toto je náš návrh. A keď budete taká dobrá, tak vy hovorte o tom, čo chcete dokázať v tom vašom kraji, kde kandidujete, a nie tu zneužívate parlament na svoju sebaprezentáciu na základe tohoto návrhu zákona. Preto lebo pre vás je úplne jedno, či to je tento návrh zákona, alebo akýkoľvek iný. Môžete ma počúvať, budete taká láskavá, hovorím k vám! Čiže je to vaša prezentácia úplne toho najtrápnejšieho politického v tom najtrápnejšom politickom slova zmysle. Preto lebo nech by tu bol akýkoľvek návrh zákona, budete hovoriť presne to isté, čo ste hovorili teraz len preto, aby ste sa zviditeľnili v rámci vašej, opakujem to desiatykrát, kampane. Čiže uvidíme, ako dopadnete vy v rámci vašeho kampaňovania, a uvidíme, čo bude o tri, o štyri roky s touto cenou. Predpokladám, že o vás už nikto nebude ani vedieť, ani počuť, ale zase na druhej strane táto cena bude žiť ďalej. A je mi to skutočne veľmi ľúto, to, že vy hovoríte o nejakej protiústavnosti. No tak kde beriete tú odvahu, vy ste rozhodli o tom, že je to protiústavné, pani kolegyňa?! Vy?! Nemáte trošku pocit, že by ste mali počkať na nejaké orgány, ktoré o tom rozhodujú z ústavy, ktorú vy, ako hovoríte, rešpektujete? A to si hovoríte kandidátka vo vašom kraji na vašu funkciu?! Nech sa páči, prihláste sa niekde inde, ja skončím, aby ste sa mohli prihlásiť a na mňa reagovať. Ďakujem za pozornosť.
Hrušovský, Pavol, podpredseda NR SR (2010-12-10):
Pán poslanec, nekomentujte.
Danko, Andrej, podpredseda NR SR (2024-02-13):
Ďakujem. S reakciou na faktické poslanec Viskupič.
M. Číž, podpredseda NR SR: (2007-10-25):
Teraz vystúpi so svojím stanoviskom pán poslanec Martin Fronc a pripraví sa pani poslankyňa Tatiana Rosová.
Simon, Zsolt, poslanec NR SR (2018-09-11):
Ďakujem pekne. Vážený pán predseda, vážený pán minister, vážený pán spravodajca, kolegyne, kolegovia, vážený pán minister, musím povedať, že predchádzajúci zákon, ktorý ste predkladali a ten, ktorý predkladáte teraz, vzájomne sú na seba prepojené a naviazané. Obidva sa dotýkajú odpadu a dotýkajú sa envirofondu. Keď som hovoril o tom, že rozdeľovanie pri, alebo postup pri rozdeľovaní envirofondu nie je transparentný a týmto návrhom transparentným nebude, tak dovoľte, aby som zacitoval z návrhu vyhlášky, ktorý ste priložili ako prílohu k tomuto návrhu, teda k predchádzajúcemu návrhu, aby sme boli na jasnom. Fond vedie evidenciu podaných žiadostí a vykonáva ich kontrolu formálnej správnosti a úplnosti. Fond môže vyzvať žiadateľa, aby v lehote určenej fondom žiadosť doplnil. Takže jedného vyzve, aby doplnil a druhého nemusí. Toho, ktorého chce a je motivácia, toho vyzve a ktorého, tam, kde motivácia nie je, tam toho nevyzve a toho vyradí. Tak prosím, tak zmeňte tú formuláciu, že fond musí požiadať, pokiaľ je, tak každého vyzve na doplnenie žiadosti a keď nedoplní, tak je rovnaký postup. Ale keď na fonde niekto subjektívne môže rozhodnúť, že od teba si vyžiadam doplnenie a od teba si nevyžiadam doplnenie, tak je to priestor na korupciu jak hrom. Prestaňte, prestaňte tu hovoriť, že toto je v súlade s transparentnosťou. A odporúčam to preto urobiť, lebo potom zmluvu uzatvára samotný minister a keď jeho úradníci urobia takýto bordel, pardon, to je inštitúcia, neporiadok, tak potom za to nesie zodpovednosť samotný minister. A tie prepojenia. Tá vyhláška, ktorú ste priložili v predchádzajúcom návrhu, tá hovorí o tom, že postupne sa tie ceny pre občanov budú navyšovať a ono tie OZV-čka sú prepojené. Ja súhlasím s tým, čo aj v tomto napíšete, v tomto návrhu, že tie postupy majú byť zjednotené. Ja s tým súhlasím, ale darmo vy ten postup zjednotíte, keď samotný zákon je zlý a chorý preto, lebo nikto nedokáže odkontrolovať organizáciu zodpovednosti výrobcov, že či naozaj koľko použije. A pozrime sa na to, že tí, ktorí vyrábajú pneumatiky, majú aký systém, tí, ktorí majú sklá, majú aký systém, že tam sú tí, ktorí sú rovní a rovnejší. Tak potom vytvorme, vytvorme ten systém taký, aby bol rovný a rovnejší jedine pre občanov tejto krajiny. A potom tie peniaze, ktoré už raz občan zaplatil, nech sa efektívne využijú. Ďakujem pekne.
Sopko, Miroslav, poslanec NR SR (2016-10-11):
Ďakujem za slovo, pán predsedajúci. Ako naozaj musím aj pri tomto zákone oceniť, že je tu a určité veci rieši. Je tam síce niekoľko otáznikov, neviem, či sme všetci aj zachytili, aj v médiách priebeh informácií a vyjadrenia konkrétnych niektorých hráčov, hokejistov ohľadom toho a vyvolávalo to takú polemiku aj u mňa, a keď som sa bavil s niektorými ľuďmi, ktorí sa okolo športu pohybujú, či práve to riešenie prechodu samostatne zárobkovo činnej osoby, čiže z tej živnosti na zamestnanecký pomer bude tým najsprávnejším riešením. Ono záleží to aj od tej atmosféry, akú v súčasnosti naše kluby svojim hráčom poskytujú. Ak by naozaj sme boli na tej úrovni, ako je to inde vo svete, tak fajn, mohli by sme o tom určite bez nejakého premýšľania uvažovať, ale pri súčasnom stave pre mnohých a pri mnohých hráčoch je to veľmi výhodné, keď si môžu z toho vykryť napríklad svoje vybavenie. A ešte jedna vec k tomu, myslím si, že naozaj..., konkrétny jeden príklad z praxe ma teraz napadá, možnože tak trochu odbočím, som z vidieka, z malej vidieckej školy, kde je veľmi silný futbal. Obecný futbal stojí vždy, stál na mladších žiakoch, starších žiakoch a vždy sme sa sporili pri tom a bojovali s tým a zháňali peniaze na to, ako každým rokom sa dvíhali náklady na registrácie týchto hráčov, ako jednoducho stúpali tieto náklady. Myslím, že by sme mali pri celkových koncepciách zákona, keď sa tu spomínal nejaký ten fond na podporu rozvoja od pána Mihála, tak zamyslieť na hlavne rozvoj školskej mládeže, konkrétne mládeže od toho útleho veku, aby naozaj to nebolo pre nich tak náročné, pre tieto kluby, ktoré naozaj s nimi pracujú od piky, vypiplajú a úspech je jednoznačný. Môžeme robiť stovky projektov vzdelávacích, akých-takých, ale toto je jedna z ciest, ktorá k tomu jednoznačne vedie. Ďakujem.
Ďurica, Ondrej, poslanec NR SR (2022-02-11):
Ďakujem za slovo, pán podpredseda. No, Milan, úroveň tejto debaty je priamo úmerná úrovni faktických poznámok a reakcií z radov koaličných poslancov na všetko to, čo tu odznelo z tvojich úst. Teba obviňujú z klamstva, pritom tu máme pochybnosti s nadobudnutím titulov, máme tu pochybnosti s udelením bezpečnostnej previerky na najvyšších miestach riadenia štátu, priamo súvisiace či už s vládou, alebo s ďalšími členmi koalície. Ťažko sa diskutuje, ťažko sa debatuje na túto tému, pretože skutočne si myslím, že tie reakcie koaličných poslancov dávajú jasný signál nie nám, nie nám, ale predovšetkým občanom. Tu nie je problém jednoducho spochybniť referendum, tu nie je problém citovať bývalých politikov, ktorí sa vyjadrili na adresu referenda. Ja by som len bol rád, keby všetci tí koaliční poslanci, ktorí sa k tomu takto stavajú, to verejne prezentovali, aby sa to stalo povedzme aj súčasť ich programov, aby občania a voliči vedeli, koho si vyberajú a koho volia, aby sa nestala chyba, ktorá sa stala pri posledných parlamentných voľbách. Ďakujem.
M. Fronc, poslanec: (2007-03-27):
A druhá, keď ste hovorili o rokoch 1993 – 1998, nuž ja si dobre spomínam, keď takto zo zahraničia priniesol vtedajší pán premiér Mečiar 100-tisíc pracovných miest a zostala z toho len bublina. Bol by som rád, keby nezostalo len pri bratských socialistických rozhovoroch Muamara Kaddáfiho a Roberta Fica, ale aby tá ekonomika sa reálne naplnila. Ďakujem.
Kočiš, Eduard, poslanec NR SR (2021-05-10):
Ďakujem pekne za slovo, pán predsedajúci. Pani ministerka Kolíková, dôvody na vaše odvolávanie sú viac ako relevantné a je ich viac než dosť. Tvrdíte, že za všetkým je iba Fico a iba SMER. Ale ako ste s tým istým Ficom a s tým istým SMER-om mohla sedieť vo vládnych laviciach a v jednej koalícii, to je pre mňa také nepochopiteľné a dosť zarážajúce. Firmy, kde ste tichou spoločníčkou alebo koncovým užívateľom výhod, zarábajú na obchodoch so štátom a vy tvrdíte, že v podstate sa vás to netýka, a tvárite sa ako svätá za dedinou. Váš zakladateľ strany otec Kiska však tvrdil, že zarábať so štátom z pozície politika nie je správne, ale prečo tak konáte vy? O odsúdení vašej nevlastnej sestry sa tuná nemusíme baviť, dosť tu toho bolo povedané a obhajovanie tohto skutku, nehanebného, sa z vašej strany zmohlo iba na prepáčte, odpustíte mi to, je mi to ľúto, nevedela som o tom, ale jednoducho nie je to dostatočne vysvetlené, pani ministerka, a pred národom to neobstojí. Klamete a zvádzate, nie ste naozaj hodná postu ministerky spravodlivosti, nakoľko toľko arogancie, toľko hnevu, toľko zášti, ktorou vlastne ako žena, matka trpíte, nerozumiem tomu, kde sa to vo vás všetko berie, a skutočne je mi to naozaj ľúto, že takto sa dokážete správať nielen k opozičným politikom, ktorí tuná chcú len apelovať na to, prečo by ste nemali byť v pozícii, na ktorú ste bola nominovaná, ale jednoducho táto arogancia, s ktorou ste vystúpili v tejto rozprave, je naozaj do očí bijúca a snáď už tieto chyby opakovať nebudete. Takže, pani ministerka, len troška osobnej pokory a všetko bude fajn. Ďakujem pekne.
Figeľ, Ján, podpredseda NR SR (2014-09-16):
S poslednou faktickou na vystúpenie pána ministra Štefan Kuffa.
Jaurová, Zora, poslankyňa NR SR (2024-06-27):
Ďakujem pán predseda. Žiadam vás, aby ste nedali hlasovať v Národnej rade o tomto zákone, aby ste nedali hlasovať v Národnej rade o tomto zákone dnes, ale až po uplynutí 48-dňovej lehoty od podania pozmeňovacieho návrhu v druhom čítaní včera, podľa § 83 ods. 4. Odôvodnenie: skrátenie lehoty v tomto prípade, kedy pozmeňovací návrh podaný v ústnej rozprave v druhom čítaní, niekoľko hodín pred hlasovaním, zásadne zmenil pôvodný zákon, nepovažujeme za spôsobilý na výnimku podľa tohto paragrafu, a to aj v kontexte § 81 ods. 2 rokovacieho poriadku, ktorý hovorí, že skrátenie lehoty je možné, iba ak ide o jednoduchý zákon. Skrátenie lehoty v tomto prípade považujeme za rozpor s duchom rokovacieho poriadku a... (Prerušenie vystúpenia časomerom.)
Mezenská, Helena, poslankyňa NR SR (2013-10-16):
Tak na podporu vami prednesených argumentov, pán poslanec Zajac, sa chcem pripojiť s rovnakým postrehom, ktorý som pri štúdiu tohto zákona zaznamenala. Tak ako uvádzate, jednak nespokojnosť s tempom výstavby diaľnice, neprehľadnosť fakturácie jednotlivých úkonov, neprehľadnosť financovania, ale aj samotný zákon, ktorý by mal sprehľadniť výber mýta, neposkytuje garanciu toho, že tá prehľadnosť zabezpečená bude. Pripájam sa k tej vašej požiadavke, aby minister v rozprave upresnil a vyjadril sa k tomu, čo ste naniesli. A to je tá konzervácia možného biznisu pre spomínanú spoločnosť SkyToll. Bola by som rada, pán minister, aby ste sa k tomuto podnetu, závažnému podnetu poslanca Zajaca vyjadrili, rovnako aby ste sa vyjadrili k tomu, aký spôsobom a z akých zdrojov budú uhrádzané vznikajúce náklady spojené s aplikáciou tohto zákona v praxi. Ďakujem.
Karahuta, Jaroslav, poslanec NR SR (2021-12-10):
Upozorňujem členov výboru pre pôdohospodárstvo a životné prostredie, zasadnutie výboru bude teraz.
Ďuriš Nicholsonová, Lucia, podpredsedníčka NR SR (2019-02-18):
S reakciou na faktické poznámky, pani poslankyňa Grausová.
Sulík, Richard, predseda NR SR (2011-06-28):
Ďakujem. Otváram rozpravu. Do rozpravy sa prihlásili traja rečníci, a to pán poslanec Čaplovič, pán poslanec Rafaj za kluby a pán poslanec Maďarič. Slovo má pán poslanec Čaplovič. A predtým dva procedurálne návrhy. Nie. A pán poslanec Pavlis. Tiež nie. Prosím vymazať to. Nech sa páči, máte slovo.
Vörös, Péter, poslanec NR SR (2019-10-17):
Vážený pán predsedajúci, v rozprave nikto nevystúpil. Pristúpime k hlasovaniu o návrhoch uvedených v spoločnej správe. Pán predsedajúci, dajte hlasovať o návrhoch uvedených pod bodmi 1, 4, 6, 8, 10 až 14, 17 až 19 v časti IV spoločnej správy s odporúčaním gestorského výboru ich spoločne schváliť.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 140, za 74, proti 23, zdržalo sa 43. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Přidal, Alojz, poslanec NR SR (2012-09-14):
Vážený pán kolega Matovič, vy tu vystupujete tak, že je tu nejaká zlá ľavica, nejaká zlá pravica a sú tu nejakí dobrí Obyčajní ľudia, ktorí za nič nemohli. Ale ja vám chcem pripomenúť, že za pád prvej pokomunistickej, teda nekomunistickej vlády po novembri 1989 nesiete rovnakú zodpovednosť ako SaS aj vy, aj pani Jurinová, aj pán Viskupič. Jednoducho pozrite si do výpisu hlasovania, ako ste hlasovali, a tam zistíte, že ste nevyslovili vládu Ivety Radičovej, dôveru tejto vláde. Takže jednoducho to, že SMER je dnes pri moci predčasne, za to máte plnú zodpovednosť aj vy s výnimkou pána Fecka. A ja by som vás chcel tak verejne vyzvať, keby ste už konečne raz povedali meno toho človeka, ktorý vám ponúkol 20 mil. eur. A nechajte na vyšetrovateľa, nech ten rozhodne, či teda naozaj išlo o nejaký nemiestny žart, ja to nevylučujem, alebo či išlo o závažný pokus skorumpovať vás. A naozaj nehrajte tu nejakého mŕtveho chrobáka, nejakého spravodlivého, čestného, ktorý za nič nemôže, za všetko môže buď zlá ľavica, zlá pravica a vy ste tu ten jediný spravodlivý. Ďakujem.
Petrák, Ľubomír, poslanec NR SR (2012-06-19):
Ďakujem pekne za slovo. Pani kolegyňa, ja, ak dovolíte, budem pokračovať tam, kde skončil pán kolega Podmanický, keď hovoril o konštruktívnej opozícii, s ktorou je záujem v parlamente diskutovať. Ak ste vy hovorili, že nie je úlohou opozície predkladať vláde návrhy zákonov, ja tvrdím, že úlohou konštruktívnej opozície, podotýkam, konštruktívnej opozície je komunikovať so všetkými parlamentnými stranami, ktoré sedia v parlamente, tak, aby návrhy zákonov boli v prospech Slovenskej republiky. To, čo predvádza v súčasnosti opozícia, keď klub s jedenástimi poslancami, príp. nejakí jednotlivci predkladajú návrhy ústavných zákonov bez rokovania s politickými partnermi a očakávajú, že prejdú, to je bohapustý populizmus. Ak jeden politický klub jednej politickej strany predkladá návrhy zákonov, ktoré nekonzultuje absolútne s nikým, a jednoducho len kritizuje vládne návrhy, je to opätovne len populizmus. Ak by bola opozícia konštruktívna a hľadala riešenie národno-štátnych záujmov Slovenskej republiky, ako vyjsť z tejto hospodárskej a finančnej krízy, by predkladala aj návrhy, ktoré by konzultovala aj s vládou, aj so stranou, ktorá má väčšinu v tomto parlamente, teda SMER – sociálna demokracia.
Kuffa, Štefan, poslanec NR SR (2016-02-11):
Kolega, začnem hneď od teba, pán Abrhan. Opýtaj sa rodičov, či sú s tým spokojní. Ty možno deti nemáš, ale spýtaj sa na to tých, ktorí tie deti majú, či chodia do školy tie deti. Aby sa dostali niekde na strednú školu, ak chcú ísť na gymnázium ďalej študovať, tak kde sú tie deti vo voľnom čase? Ako sa im venujú tí učitelia? Musíš si zaplatiť doučovania, aby tie tvoje deti urobili prijímacie skúšky. Musíš si zaplatiť doučovanie, aby sa tie deti naučili po anglicky, po nemecky. Tak sa treba pozrieť aj na túto stranu. To nie je len to, že sa natrčí ruka dlaňou hore s tým, že: „Však daj, daj, daj to.“ Však štát tiež má nejaké tie limity a ten štátny rozpočet, ktorý tuná schvaľujeme, nie je to len jednoducho tak, že všetci sa postavia do radu a budú si niečo pýtať. Čo sa týka toho vzdelávania, som rád, že pani kolegyňa to tu spomínala, že v Česku menia ten systém. A do radov strany SMER smeruje tá moja možno neviem požiadavka alebo výzva, aby sme zmenili systém vzdelávania pre zdravotné sestry aj na Slovensku. My nepotrebujeme ku lôžku sestru s tým, aby mala tri tituly alebo čo len jeden titul, ale my potrebujeme sestry, zdravotné sestry, ktoré by pracovali pri lôžku, ktoré by sa starali o týchto pacientov. Sám môžem povedať, pán kolega, ti poviem, keď raz budeš možno chorý a budeš ležať v nemocnici a ak budeš obézny, taký zatiaľ nie si, ale ak budeš mať vysokú nadváhu, tak budeš kukať, ako sa dá schudnúť, a nebude ti to tak smiešne, ako sa smeješ teraz, ale budeš mať dekubity v sakrálnej oblasti a budeš ich mať na chrbte, na lakťoch a kdekade a budeš takto týraný. A vieš, čo potom ti povie a od dverí zakričí zdravotná sestrička? „Menej žer.“ Nepohoršujte sa nad týmto, čo som citoval, som bol svedkom toho, keď to tak povedala niekomu podobnému. Tak toto nie je ľudská dôstojnosť. A to len ruku natrčí s tým, že chce vyšší plat. Kde je tá starostlivosť adekvátna tomu? Chýba.
Laššáková, Jana, podpredsedníčka NR SR (2015-12-01):
Na vystúpenie pána poslanca s faktickými poznámkami sa hlásia páni poslanci Osuský a Senko. Končím možnosť prihlásiť sa s faktickými poznámkami. Nech sa páči, pán poslanec Osuský.
Bugár Béla, podpredseda NR SR (2017-09-14):
Nech sa páči, prezentujme sa a hlasujme. (Hlasovanie.) Prítomných 135 poslancov, za 58, proti 33, zdržalo sa 44 poslancov. Návrh nebol schválený. Teraz prosím ešte pána poslanca Grendela, aby uviedol hlasovanie o návrhu poslancov Zemanovej, Kaščákovej, Laurenčíka, Klusa a Slobodu na vydanie zákona, ktorým sa dopĺňa zákon č. 369/1990 Zb. o obecnom zriadení (tlač 640). (Hlasovanie o návrhu poslancov Národnej rady Slovenskej republiky Anny Zemanovej, Renáty Kaščákovej, Milana Laurenčíka, Martina Klusa a Vladimíra Slobodu na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 640.)
Poliačik, Martin, poslanec NR SR (2015-05-19):
Pán kolega, ja vám popravde nerozumiem. Naozaj nie. Lebo pri Mariánovi Kvasničkovi alebo pri Štefanovi Kuffovi v zásade tú motiváciu nejakú pre neštandardné riešenia viem čítať. Oni sú teda svojskí chalani aj jeden, aj druhý, môžu mať svojské videnie sveta, ktoré im umožňuje, vlastne aj každému z nás na chvíľu opustiť tú hru a zahrať proste ten svoj vlastný punk. Ale od vás po tých hodinách rozhovorov, čo sme my dvaja strávili spolu, o tom, kto akú hru hrá a ako to treba spraviť, kto s kým sa má spojiť, aby sme naozaj ťahali za jeden koniec po tých nočných rokovaniach, ktoré tu boli, po tých kávach, čo tu boli vypité, by som naozaj nečakal, že dokážete tak neprezieravo zasiahnuť do tak jasne čitateľného procesu. Ten proces bol jednoduchý, Váhostav zasadil vládnej strane ranu. Premiér Fico si myslel, že podhodí kosť opozícii, na ktorej sa prehryzie, pohryzie, poháda a zaskočilo ho, že zrazu hádky neboli, že zrazu ešte aj tá SaS-ka, ktorá dva roky, dva a pol trvala na tom, že má právo nominovať človeka na predsedu NKÚ, ustúpila a opozícia hovorila ako jeden muž. A zrazu sa z hmly vynorí veľký predseda Frešo a hentí dvaja chalani s ich nominantkou a pán predseda Fico si môže mydliť ruky. Uvedomte si, v akej ste situácii. Vy tu obhajujete niečo a sekunduje vám poslanec Martvoň.
Laurenčík, Milan, podpredseda NR SR (2021-06-17):
Ďakujem, na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Ján Szőllős. Nech sa páči.
B. Bugár, podpredseda NR SR: (2005-06-24):
(Hlasovanie.) Prítomných 132, za 45, proti 24, zdržalo sa 73 poslancov. Konštatujem, že ani bod číslo 23 sme neschválili. J. Drgonec, poslanec: Hlasujeme o bode 32 spoločnej správy s návrhom gestorského výboru schváliť.
Glváč, Martin, podpredseda NR SR (2016-06-16):
Až potom. Je s tým všeobecný súhlas? (Súhlasná reakcia pléna.) Takže vyhlasujem prestávku a budeme pokračovať v rokovaní o 10.00 hodine. Poprosím o päť minút desať tých, ktorí chcú byť v sále, aby boli v sále. Ďakujem veľmi pekne. (Prestávka.) (Po prestávke.)
Žiga, Peter, podpredseda NR SR (2024-04-24):
Na vaše vystúpenie päť faktických poznámok. Pán poslanec Horecký.
Droba, Juraj, poslanec NR SR (2011-10-18):
Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-03-22):
Poslednú faktickú poznámku má pán poslanec Miroslav Suja, nech sa páči.
Kollár, Boris, predseda NR SR (2021-12-10):
Ďalší s procedurálnym návrhom, pani poslankyňa Horváthová.
Škopová, Anežka, poslankyňa NR SR (2024-01-24):
Ďakujem za všetky faktické poznámky, ktoré ste predniesli. Zhrniem obsah vašich faktických poznámok. Padli tu slová o tom, že navrhovaná novela znamená amnestiu v mnohých trestných stíhaniach, čo je skutočná rezignácia štátu v zabezpečovaní spravodlivosti. Žiaľ, áno. Novela Trestného poriadku hrozí... ohrozí všetkých občanov, no najmä tých najohrozenejších, akými sú menšiny. Takže ešte raz, ďakujem každému za reakcie a vašu vytrvalosť. Viete, mne táto vytrvalosť opozície je dôkazom, počet taktických otázok a niečo mi to pripomína. Určite sme tu všetci videli kultový film Forrest Gump, v ktorom hlavná úloha... hlavná postava sa vydala na beh, ktorý trval nepretržite tri roky, dva mesiace, 14 dní a 16 hodín. No a mne táto rozprava, ktorá v parlamente prebieha, tak trochu ten slávny beh Forresta Gumpa pripomína. Rokujeme tu vytrvalo už desiatky hodín, rokujeme cez deň, večer a rokovali sme už aj v noci. A možno už niektorí z vás začínate mať pochybnosti o tom, či má tento náš beh vôbec zmysel, veď vládna koalícia má väčšinu a aj tak si koniec-koncov schváli všetko, čo chce. Dovolím si však nesúhlasiť, zmysel to má, pretože každý deň, každá hodina a minúta ktorú, ktoré tu strávime rokovaním o tomto návrhu, dávame prokurátorom špeciálnej prokuratúry čas na to, aby pokračovali vo svojej práci. Stojí to za to, pretože tu každý deň dokazujeme, že pravda je na našej strane a tento zákon je ohrozením pre Slovensko. (Potlesk.)
Laurenčík, Milan, podpredseda NR SR (2021-05-10):
Pán poslanec, skončili ste? (Reakcia rečníka.) Ďalšiu faktickú poznámku má pán poslanec Marek Hattas, nech sa páči.
Matejička, Vladimír, poslanec NR SR (2018-06-13):
Pán predsedajúci, hlasovali sme o bodoch zo spoločnej správy, teraz môžme pristúpiť k hlasovaniu o pozmeňujúcom návrhu. V rozprave bol podaný pozmeňujúci návrh pani poslankyni (pozn. red.: správne „poslankyne“) Zemanovej. Dajte, prosím, hlasovať o tomto pozmeňujúcom návrhu.
Pčolinský, Peter, doterajší podpredseda NR SR (2023-10-25):
Pani poslankyňa Veronika Remišová.